नई दिल्‍ली। जंगल से आबादी वाले क्षेत्र में हाथियों की आवाजाही का पता लगाने के लिए देश में पहली बार हाथियों पर रेडियो कॉलर लगाए जाने की तैयारी चल रही है। ये रेडियो कॉलर साधारण नहीं, बल्कि काफी अत्याधुनिक होंगे। जिस हाथी पर यह रेडियो कॉलर लगा होगा, उसके आबादी क्षेत्र से 500 मीटर की दूरी पर होने पर उसके बारे में पता चल जाएगा। इसकी मदद से वन विभाग किसी अनहोनी से पहले ही हाथियों को वापस जंगल में खदेड़ सकेंगे।